CELEX: 62007CN0551
Language: et
Date: 2007-12-11 00:00:00
Title: Kohtuasi C-551/07: Eelotsusetaotlus, mille esitas Verwaltungsgerichtshof (Austria) 11. detsembril 2007 — Deniz Sahin versus Bundesminister für Inneres

8.3.2008   
            
            
               ET
            
            
               Euroopa Liidu Teataja
            
            
               C 64/19
            
         Eelotsusetaotlus, mille esitas Verwaltungsgerichtshof (Austria) 11. detsembril 2007 — Deniz Sahin versus Bundesminister für Inneres
   (Kohtuasi C-551/07)
   (2008/C 64/28)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Kaebuse esitaja: Deniz Sahin
   
      Vastustaja: Bundesminister für Inneres
   Eelotsuse küsimused
   
               1.
            
            
               
                           a)
                        
                        
                           Kas Euroopa Parlamendi ja nõukogu 29. aprilli 2004. aasta direktiivi 2004/38/EÜ mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (1) — edaspidi „direktiiv” — artikli 3 lõiget 1, artikli 6 lõiget 2 ja artikli 7 lõike 1 punkti d ning lõiget 2 tuleb tõlgendada nii, et need hõlmavad iga pereliikme direktiivi artikli 2 punkti 2 mõttes, kes on saabunud vastuvõtvasse liikmesriiki (direktiivi artikkel 2 punkt 3) sõltumata Euroopa Liidu kodanikust ning omandavad alles seal liidu kodaniku pereliikme staatuse või loovad liidu kodanikuga perekonna?
                        
                     
                           b)
                        
                        
                           Kui see on nii, siis kas on lisaks oluline, et pereliige viibib pereliikme staatuse omandamise või ühise perekonna loomise ajahetkel vastuvõtvas liikmesriigis seaduslikult? Kui vastus sellele küsimusele on jaatav, siis kas seadusliku viibimise jaoks piisab sellest, et pereliikmel oli riigis elamise õigus varjupaigataotleja staatuse kaudu?
                        
                     
                           c)
                        
                        
                           Kui esimese küsimuse punktide a ja b vastustest ega direktiivist tulene riigis elamise õigust „vaid” varjupaigataotleja staatuse kaudu liikmesriigis viibimise õigust omavale pereliikmele, kes on saabunud vastuvõtvasse liikmesriiki sõltumata liidu kodanikust ning alles seal omandanud liidu kodaniku pereliikme staatuse või loonud tollega perekonna, siis: kas sellest hoolimata saab olukorras, kus pereliige viibib juba peaaegu neli aastat vastuvõtvas liikmesriigis ning on olnud seal aasta abielus liidu kodanikuga, kellega ta elab koos juba ligikaudu kolm ja pool aastat ning kellega tal on 20 kuu vanune ühine laps, tuletada riigis elamise õiguse EÜ artiklist 18, täpsemalt öeldes artiklist 39 koosmõjus perekonnaelu kaitse põhiõigusega?
                        
                     
         
               2.
            
            
               Kas direktiivi artikli 9 lõikega 1 ja artikli 10 lõikega 1 on vastuolus siseriiklikud õigusnormid, mille kohaselt ei saa liidu kodaniku pereliikmed, kes ei ole ühe liikmesriigi kodanikud ja kellele laieneb ühenduse õiguse, eelkõige direktiivi artikli 7 lõike 2 alusel riigis elamise õigus, vaid seetõttu elamisluba („Liidu kodaniku pereliikme elamisluba”), kuna neil on vastuvõtva liikmesriigi varjupaigaõiguse sätete kohaselt (ajutine) viibimisõigus selles riigis?
            
         
      (1)  ELT L 158, 30.4.2004, lk 77; ELT eriväljaanne 05/05, lk 46; parandatud ELT L 229, lk 35.